The Entail; or, The Lairds of Grippy
'And a lucky discovery that was;--many a troubled thought I hae had in my own breast about it; and now I'm come to confer wi' you, Mr. Keelevin, for I would na trust the hair o' a dog to the judgement o' that tavert bodie, Gibby Omit, that gart me pay nine pounds seven shillings and saxpence too for the parchment; for it ne'er could be called an instrument, as it had na the pith o' a windlestrae to bind the property; and over and aboon that, the bodie has lang had his back to the wa', wi' the 'poplexy; so that I maun put my trust in this affair into your hands, in the hope and confidence that ye're able to mak something mair sicker.'